Diari Oficial de la Generalitat Valenciana


Sumari del DOGV 6961, del 08-02-2013 (2013/1137)

Notificació del laude emés per la Junta Arbitral de Transports d'Alacant. Expedient número 067/12-A.
----------------------------------------------------------------------------------------------------

### Dades del document

Número de DOGV
:   6961

Data del DOGV
:   08-02-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/1137


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 067/12-A. [2013/1137]  
Ramón Escrig Moreno, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Actiu Transport, SA, que s'ha dictat laude en l'expedient esmentat i atés que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Ramón Escrig Moreno. Vocals: Francisco Ortiz Gutiérrez, Miguel García Navaro, que justifica la seua absència. Secretaria vocal: Carolina Casal Asensio. Parts. Reclamant: Hevi-Translecon, SL, representada per Danilo Angelini. Reclamat: Actiu Transport, SA, representada per M.ª Eduarda Aparicio García.  
A Alacant, el 25 d'octubre de 2012 i a les 11.15 hores es constituïx la Junta Arbitral de Transports pels membres expressats al marge i amb l'assistència de les parts per a resoldre els expedients 067/12-A, i es procedix a la realització de la vista oral respecte de la reclamació següent: impagament de ports.   
Iniciada la vista oral pel president es comprova la identitat de les parts compareixents i la qualitat amb què intervenen.   
  
Concedida la paraula a la reclamant basa la seua reclamació en els següents antecedents de fet:  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va contractar amb la reclamada la realització d'un transport amb càrrega a Imola-Bologna (Itàlia) i descàrrega a Coslada-Madrid (Espanya). Finalitzat el transport sense cap inconvenient, es va presentar al cobrament la factura núm. A/187 de 6-07-11 per un import de 2.124,00 euros. Després de diverses gestions de cobrament sense aconseguir-ho és per això que interposa la present demanda amb la sol·licitud que una vegada que siga reconegut el seu dret, es condemne la reclamada al pagament de la quantitat total de 2.124,00 euros.  
2. Prenent la paraula la representació de la reclamada presenta, en este acte, escrit de contestació a la demanda a què adjunta prova documental referida a la presentació davant del Jutjat Mercantil núm. 2 d'Alacant diligència d'ordenació, provisió i sentència dictada en un altre assumpte.   
La diligència i la provisió dictada per l'assenyalat jutjat d'Alacant estan referides a la sol·licitud de la reclamada de concurs voluntari, del qual no consta que haja sigut admés, després d'esmenar els defectes que s'assenyalen.  
L'escrit, el qual servix de suport a les manifestacions que la representació de la reclamada realitza en vista, assenyala al punt primer, l'incompliment de les instruccions de càrrega on s'establien les condicions de pagament i les obligacions que esta assumia respecte d'això, l'incompliment per part de la reclamant per no haver presentat l'original del CMR, que no hi ha justificant de recepció de la factura del transport, així com la falta d'aportar a l'expedient del certificat previst en la Llei 58/2003, de 17 de desembre, General Tributària.  
Basant-se en el que s'ha exposat, sol·licita que es desestime la demanda.  
No hi ha més qüestions a debatre es dóna per finalitzat l'acte de vista.   
S'apliquen els següents fonaments jurídics  
1. La competència territorial de la Junta, de la qual no s'al·lega res, la determina l'article 1r del CMR i els articles 6 i 7.2 del Reglament de la LOTT (RD 1211/90). La clàusula V.1 del Conveni Europeu sobre Arbitratge Comercial Internacional, fet a Ginebra el 21 d'abril de 1961 diu: «la part que pretenga promoure una excepció o declinatòria per incompetència del tribunal arbitral, haurà de fer-ho, quan es tracte d'excepcions basades en fets d'inexistència, nul·litat o caducitat d'acord o compromís arbitral, durant el procediment arbitral no després del moment de presentar les seues al·legacions sobre el fons o substància de la controvèrsia...». El punt 2 afig: «Aquelles excepcions contra la competència del tribunal arbitral al·ludides en el precepte del paràgraf 1r que no hagueren sigut promogudes dins dels terminis fixats en el dit paràgraf, no podran ser-ho durant el curs ulterior del procediment arbitral...»  
En este sentit a esta Junta Arbitral no li consta que en cap moment del procediment, havent sigut notificat en temps i forma segons es constata amb la firma de recepció de la notificació i trasllat de la demanda objecte d'este litigi, que la demandada haja fet cap al·legació davant d'esta que qüestione l'existència de conveni arbitral o impossibilitat d'intervenció d'este tribunal, per la qual cosa s'entén que pot entrar en el fons de l'assumpte per així permetre-ho les lleis d'arbitratge de la nostra legislació segons s'assenyala.  
2. La submissió, a més d'estar expressament pactada en l'orde de càrrega expedida en el moment de contractació del transport, la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres que diu: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.»  
3. Per tractar-se d'un transport internacional la normativa aplicable és el Conveni de 19 de maig de 1956 a què es va adherir Espanya per Instrument del 12 de setembre de 1973 (Ministeri d'Assumptes Exteriors, BOE de 7 de maig de 1974 núm. 109). Contracte de Transport Internacional de Mercaderies per Carretera (CMR), modificat pel Protocol de 05.07.1978 a què es va adherir Espanya per Instrument de 23.09.1982 (Direcció de l'Estat) publicat en el BOE de 18.12.1982 núm. 203, que establix per a qüestions de competència el que s'ha regulat en l'article 31.1 a). No obstant això i atés que el CMR no constituïx una regulació completa i sistemàtica dels transports de mercaderies per carretera, les seues llacunes han de completar-se acudint a les normes materials internes dels estats, per la qual cosa supletòriament seran aplicables el Codi de Comerç, LOTT i el seu Reglament i la resta de normes d'aplicació general.  
4. No hi ha motiu fonamentat en dret que mantinga que l'actuació de les juntes arbitrals de transports hagen de circumscriure's només a les controvèrsies nascudes com a conseqüència del transport de caràcter intern. En este sentit no hi ha més que considerar d'aplicació el que establix l'article 33 del CMR que diu «El contracte de transport pot contindre una clàusula que atribuïx competència a un tribunal arbitral, a condició que esta clàusula preveja que el dit tribunal arbitral aplicarà el present conveni».   
Abundant en esta línia, l'article 31 del CMR fa una remissió a la jurisdicció dels estats per a la resolució dels litigis a què puga donar lloc el transport que s'hi regula, la qual cosa en este cas fa plenament aplicable el sotmetiment a la Junta Arbitral de Transports d'Alacant que expressament es consigna en els respectius CMR.   
5. Donada l'absència del vocal representant d'empreses carregadores que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el Reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».  
6. De les declaracions realitzades en la vista per les parts, es deduïx i així ho confirmen els documents aportats a l'expedient, que el transport objecte de litigi va ser realitzat sense cap inconvenient, la qual cosa atorga un dret de cobrament a la demandant com a portadora de la mercaderia transportada.  
Contra este dret de cobrament, per la demandada han sigut presentades al·legacions que no desvirtuen en res l'obligació de pagament per la seua banda. No s'ha presentat prova que desvirtue el dret de reclamació dels ports i conseqüentment el seu cobrament, ja que la seua realització en cap moment ha sigut negada.   
Esta Junta Arbitral, estimant totalment la demanda no pot tindre en compte per a la seua resolució, les al·legacions que no desvirtuen els fets en res, la realització del transport i l'obligació al seu pagament.  
Per tot això, valorades les declaracions manifestades en la vista, realitzades les proves oportunes i analitzats els documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Hevi-Traslecon, SL, representada per Danilo Angelini, contra Actiu Transport, SA, representada per M.ª Eduarda Aparicio García, ja que dels fets relatats, documents probatoris i declaracions efectuades s'establix, que la portadora seguint les instruccions de la demandada va complir la realització del transport contractat, la qual cosa li dóna un dret de cobrament d'acord amb el que demanda.   
Per tot això Actiu Transport, SA, haurà d'abonar a Hevi-Traslecon, SL, la quantitat de dos mil cent vint-i-quatre euros (2.124,00 euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana, en el termini de dos mesos següents a la seua notificació, d'acord amb el que establixen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància d'Alacant d'acord amb el que establixen els articles 44 i 45 de la Llei 60/2003, de 23 de desembre, d'Arbitratge i 548 de la Llei 1/2000, de 7 de gener, d'Enjudiciament Civil.»  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Alacant, 25 de gener de 2013.- El president de la Junta Arbitral de Transports d'Alacant: Ramón Escrig Moreno.